A BIZOTTSÁG 377/2005/EK RENDELETE
(2005. március 4.)
a Ciszjordániából és a Gázai övezetből származó egy virágú (virágos) szegfű behozatalára vonatkozó kedvezményes vám felfüggesztéséről és a közös behozatali vám visszaállításáról szóló 72/2005/EK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Ciprusról, Izraelből, Jordániából, Marokkóból, Ciszjordániából és a Gázai övezetből származó egyes virágok behozatalára vonatkozó kedvezményes vámok alkalmazási feltételeinek meghatározásáról szóló, 1987. december 21-i 4088/87/EGK tanácsi rendeletre (1) és különösen annak 5. cikke (2) bekezdésének b) pontjára,
mivel:
(1)
Az Európai Közössség és a Palesztin Nemzeti Hatóság, Ciszjordánia és a Gázai övezet nevében eljáró Palesztin Felszabadítási Szervezet (PFSZ) között levélváltás formájában létrejött kölcsönös liberalizációs intézkedésekről, valamint az EK és a Palesztin Nemzeti Hatóság közötti ideiglenes társulási megállapodás 1. és 2. jegyzőkönyvének kicseréléséről szóló, 2004. december 22-i 2005/4/EK bizottsági határozatot (2) követően 2005. január 1-jétől nem szükséges a Ciszjordániából és a Gázai övezetből származó rózsák és szegfűk minimumimportárainak rögzítése, mivel a vámkontingenshatáron belüli behozatalok a preferenciális vámtételek rendszere alá tartoznak.
(2)
Mindazonáltal ezek az árak kiszámításra kerültek, s a számítások a Bizottság 72/2005/EK rendeletének (3) elfogadásához vezettek.
(3)
Következésképpen szükséges újra bevezetni az egyes földközi-tengeri országokkal kötött megállapodások alapján preferenciális elbánásban részesíthető termékek közösségi vámkontingenseinek és referenciamennyiségeinek kezelésével kapcsolatos rendelkezésekről és az 1981/94/EK és a 934/95/EK rendelet (4) hatályon kívül helyezéséről szóló, 2001. április 9-i 747/2001/EK tanácsi rendelet által bevezetett vámkedvezményeket.
(4)
Hatályon kívül kell helyezni a 72/2005/EK rendeletet a rendelet hatálybalépésének napján, mivel az abban foglaltak szerinti vámvisszatérítés lehetséges a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (5) és a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (6) szerint.
(5)
Ezeket az intézkedéseket az Élőnövény- és Virágpiaci Irányítóbizottság ülései közötti időszakokban a Bizottságnak kell meghoznia;
ELFOGADTA EZT A RENDELETET:
1. cikk
A 72/2005/EK rendelet 2005. január 18-án hatályát veszti.
2. cikk
Ez a rendelet 2005. március 5-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. március 4-én.